તેની સામે પૂર્વ એશિયાના દેશો સાથે ભારત વધારે સહજ રીતે સંબંધો વિકસાવી શકે તેમ છે. પ્રાચીન સંબંધોનો રેફરન્સ પણ ખરો, પણ મહદ્ અંશે સાનુકૂળ. એ વાત ખરી કે જે બે દેશોમાં ભારતીય સંસ્કૃત્તિની અસર સૌથી વધારે હતી તે ઇન્ડોનેશિયા અને મલેશિયામાં પણ ઇસ્લામ ફરી વળ્યો છે. બર્મા સાથે બ્રિટીશકાળના ગાઢ સંબંધો હતા, પણ બર્મામાંથી મ્યાનમાર થયા પછી તે દેશ પોતે સંકોરાઇને બેસી ગયો હતો. તેણે પોતે જ દરવાજા બંધ કરી દીધા હતા.